Dirvonakiai

Dirvonakiai – kaimas Biržų rajono savivaldybėje, 5 km į pietus nuo Biržų. Per kaimą teką Agluonos upė. Netoli kaimo yra sąvartynas, prie kurio teka kita upė Gavenupis, kuri netoli Dirvonakių kapinių įteka į Agluoną.

Išlikęs Dirvokanių malūnas. Tarpukario metais ūkininkai veždavo į jį malti grūdus, o sovietmečiu – kolūkiečiai. Jis skyrėsi nuo kitų malūnų, kadangi nebuvo „olandiško“ tipo – Dirvonakiuose stovėjo medinis, kampuotas malūnas.

 Istorija 

1611 m. istorijos šaltiniuose paminėti Rakutėnai (būsimieji Dirvonakiai). 1863 m. prie Dirvonakių įvyko sukilėlių susirėmimas su Rusijos imperijos kariuomenės daliniu.Emilis Jokūbas Trečiokas. Biržų kalendorius. Caro laikais Dirvonakiuose radosi nagingų meistrų, sugebančių padaryti dvimetrinius ragus. Moterys dainuodavo ir kankliuodavo, o vyrai pūsdavo ragus. Toks neįprastas muzikavimas garsino kaimą. Tačiau pokario metais ši tradicija ėmė ir sunyko, kadangi jaunimas turėdavo atidirbti porą metų toli nuo gimtinės, nebegrįždavo į Dirvonakius, senieji ragų meistrai išmirė ir nebebuvo kam perduoti meistrystės ir muzikavimo paslapčių. Sumažėjo gyventojų skaičius. Patį kaimą sudarė pagrindinė gatvė („ulyčia“), abiejose gatvės pusėse stovėdavo jaukūs, mediniai namai. Aplinkiniai kaimų gyventojai statėsi mūrinius namus ir ūkinius pastatus, o užsispyrę dirvonakiškiai ir toliau saugojo senovišką dvasią. Viduryje kaimo per Agluonos upelį tarpukariu ir sovietmečiu stovėjo medinis tiltas, kuris apie 1985 m. buvo avarinės būklės, bet nesiryžta jo griauti, kadangi jį kadaise pastatė vietos meistrai. Vėliau teko išardyti tiltą, kadangi jis tapo nesaugus.

|}

 Gyventojai 

 Žymūs žmonės 

Kaime gimė istorikas, literatas, muzikantas Valdas Striužas (1955–).

 Šaltiniai 

Kategorija:Biržų rajono savivaldybės gyvenvietės